Bandet hentet inn Robert John «Mutt» Lange igjen, men kun i fire dager for å skrive låter. Tre av låtene på albumet, «It's Only Love», «All Night» og «Promises» er skrevet sammen med Lange. Han bidrar også med bakgrunnsvokal på de to sistnevnte sangene. En sang fra et av Vivian Campbells tidligere band , «To Be Alive», er også med. Formel 1-verdensmesteren fra 1996, Damon Hill, som er Rick Savages nabo, bidrar med en gitarsolo på sangen «Demolition Man».